Wolfgang Stroothenke

Wolfgang Hendrik Stroothenke (født 15. november 1913 i Berlin i Tyskland, død 29. april eller 9. mai 1945 i Ihlenfeld ved Neubrandenburg) var en tysk protestantisk teolog, raseteoretiker og offiser som ble drept i strid under andre verdenskrig.

 Liv og virke 
 Bakgrunn 
Stroothenke gikk ved Lessing-Gymnasium i Berlin-Wedding. Han studerte protestantisk teologi ved Friedrich-Wilhelms-Universität i med særlig tyngdepunkt innen praktisk teologi og kirkelig diakoni. Han var medlem av det tysk-nasjonale studenterforbund og holdt foredrag i studentgrupper. Han forfattet åndelige dikt.

 Teolog, rasehygieniker 
På grunnlag av en teologisk og samtidig filosofisk dissertasjon ble han den 18. oktober 1939 promovert til doktor i teologi. I 1939 begynte han som medarbeider for Institut zur Erforschung und Beseitigung des jüdischen Einflusses auf das deutsche kirchliche Leben («Instituttet for utforskning av og unnaryddingen av den jødiske innflytelse på det tyske kirkelige livHans Prolingheuer: Wir sind in die Irre gegangen. Köln 1987, s. 150. 

Stroothenkes dissertasjon Erbpflege und Christentum ble utgitt med forord skrevet av rasehygienikeren Fritz Lenz. Bokutgaven, utgitt i Leipzig i 1940,  ble i 1941 oppført på Vatikanets Index over forbudte bøker.Index Librorum Prohibitorum 1948  AAS, 1941, 69, jfr. Kurt Nowak: «Euthanasie» und Sterilisierung im «Dritten Reich». Die konfrontation der evangelischen und katolischen Kirche mit dem Gesetz der Verhütung erbkranken Nachwuchses und der «Euthanasie»-Aktion (=Arbeiten zur Geschichte des Kirchenkampfes Erg.R.Bd. 12) 3. Auf., Göttingen 1984, s 124f. Ifølge en rapport fra den tyske ambassade ved Den hellige Stol var begrunnelsen Vatikanets strikte avvisning av eutanasi og sterilisering.Akten der Parteikanzlei der NSDAP. Teil I. Regesten, Band 1. Oldenbourg Wissenschaftsverlag, München 1983, s. 570. I boken hadde Stroothenke blant annet henvist til Martin Luther for å styrke de nazistiske holdninger til avliving av «livsuverdig liv» (eutanasiprogrammet Aktion T4). Han gjengav Luthers møte med et tolvårig åndssvakt barn, og at Luther var av den mening at det beste ville være å drukne det. «Slike vesen er bare et stykke kjøtt og har ingen riktig sjel».

 Annen verdenskrig 
Wolfgang Stroothenke var sommeren 1940, da hans bok ble offentliggjort, underoffiser i reserven i Frankrike.Ifølge bokens forord.

Han ble løytnant, senere Oberleutnant adjutant) i luftvernartilleriet. I 1942 giftet han seg med Elisabeth Preuß (senere dr. med.) i Erlangen og de fikk to døtre. Den 29. april eller 9. mai 1945det siste ifølge en av døtrene, 1969 omkom han i kampene i Ihlenfeld ved Neubrandenburg.

 Svartelistet 
I tillegg til den katolske svartelistingen fra 1941, ble han også svartelistet i Øst-Tyskland. I DDR ble Erbpflege und Christentum i 1952 satt på folkedannelsesministeriets Liste der auszusondernden LiteraturListe der auszusondernden Literatur. Herausgegeben vom Ministerium für Volksbildung der Deutschen Demokratischen Republik. Dritter Nachtrag nach dem Stand vom 1. April 1952. Online-transkript under bokstaven S., en sensurliste.

 Verker 
 Erbpflege und Christentum. Fragen der Sterilisation, Aufnordung, Euthanasie, Ehe. Mit einem Geleitwort von Fritz Lenz. Klotz, Leipzig 1940.

 Referanser 

Kategori:Personer fra Berlin
Kategori:Tyske lutherske teologer
Kategori:Tyske raseteoretikere
Kategori:Tyske arméoffiserer
Kategori:Tyskere fra andre verdenskrig
Kategori:Personer tilknyttet det tredje rike
Kategori:Tysk militærpersonell (Hæren i Wehrmacht)
Kategori:Tysk militærpersonell drept i andre verdenskrig